CELEX: 62011TN0648
Language: bg
Date: 2011-12-21 00:00:00
Title: Дело T-648/11: Жалба, подадена на 21 декември 2011 г. — Smart Technologies/СХВП (SMART NOTEBOOK)

25.2.2012   
            
            
               BG
            
            
               Официален вестник на Европейския съюз
            
            
               C 58/11
            
         Жалба, подадена на 21 декември 2011 г. — Smart Technologies/СХВП (SMART NOTEBOOK)
   (Дело T-648/11)
   2012/C 58/21
   Език на производството: английски
   
      Страни
   
   
      Жалбоподател: Smart Technologies ULC (Калгари, Канада) (представители: M. Edenborough, QC, T. Elias, Barrister, и R. Harrison, Solicitor)
   
      Ответник: Служба за хармонизация във вътрешния пазар (марки, дизайни и модели)
   
      Искания на жалбоподателя
   
   Жалбоподателят иска от Общия съд:
   
               —
            
            
               Да отмени решението от 29 септември 2011 г. на първи апелативен състав на Службата за хармонизация във вътрешния пазар (марки, дизайни и модели) по преписка R 942/2011-1;
            
         
               —
            
            
               при условията на евентуалност, да измени обжалваното решение на първи апелативен състав така, че в него да се постанови, че заявената марка притежава достатъчен отличителен характер, поради което не може да се повдигне възражение за нейното регистриране в съответствие с член 7, параграф 1, букви б) или в) от регламента, и
            
         
               —
            
            
               да осъди ответника да заплати съдебните разноски.
            
         
      Правни основания и основни доводи
   
   
      Марка на Общността, предмет на спора: Словната марка „SMART NOTEBOOK“ за стоки от клас 9 —– Заявка за марка на Общността № 9049313
   
      Решение на проверителя: Отхвърля заявката за марка на Общността.
   
      Решение на апелативния състав: Отхвърля жалбата.
   
      Изложени правни основания: Нарушение на член 7, параграф 1, букви б) и в) от Регламент № 207/2009 на Съвета, доколкото апелативният състав погрешно приел, че заявената марка на Общността няма отличителен характер. Освен това жалбоподателят твърди, че заявената марка не дава описание на стоките, а има отличителен характер, който ѝ позволява да служи като указание за търговския произход на разглежданите стоки. По-конкретно жалбоподателят твърди, че апелативният състав: а) е приложил погрешен метод при определянето дали марката е описателна за стоките, за които се иска нейната регистрация; б) не е взел предвид факта, че жалбоподателят притежава семейство от „Smart“ марки и сбъркал този въпрос с понятието за придобит отличителен характер по член 7, параграф 3 от регламента; и в) погрешно отхвърлил твърдението относно оправданите правни очаквания, при положение, че други марки, на които е направено позоваване, са притежавани изцяло от жалбоподателя, за разлика от марките, собственост на трети лица.